Калі трэшчыны ў корпусе ўсё ж з’явіліся, то іх трэба неадкладна ліквідаваць, атынкаваўшы растворам гліны. На печы не варта сушыць адзенне. Наадварот, усе згаральныя рэчы, а найперш прадметы мэблі трэба аддаліць ад корпусу печы не бліжэй за паўтара метра. Не паліце ў печы з расчыненымі дзверкамі: разам са спробай “напусціць цяпла ў пакой” можна выпусціць з тапліўніка і “чырвонага пеўня” у выглядзе выпаўшага на падлогу тлеючага вуголля. Каб пазбегнуць гэтай з’явы неабходна прыбіць да згаральнай падлогі перад тапліўнікам печы металічны ліст памерам 50х70 см. Гэтую бляху не варта накрываць дываном, класці на яго дровы. Увогуле дроў трэба прыносіць за адзін раз роўна столькі, колькі памяшчаецца ў тапліўніку, а не пакідаць кучу дроў на падлозе перад тапліўнікам печы, а таксама якое згаральнае смецце, што можна часта пабачыць у дамах вяскоўцаў.